**Rugă**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamne-ascultă-mi rugăciunea...

Nu tăcea când plâng cu-amar!

Ţi-aduc azi, închinăciunea,

Şi te rog ca să-mi dai Har!

Eu nădăjduiesc în Tine,

Căci nu-ngădui ca cel rău,

Să se bucure de mine,

Atunci, când piciorul meu,

Se clătină iar pe Cale

Şi sunt gata ca să cad...

Tu-mi întinzi Braţele Tale,

Că în lume, nu-s pribeag...

Cei ce vor să-mi ia viaţa

Îşi întind cursele lor...

Însă eu voi vedea Faţa

Celui Sfânt, Îndurător!

Voi veghea-n căile mele...

Voi tăcea şi mut voi fi...

Îmi ziceam! Şi în tăcere,

Voi sta, când ei vor răcni!

Sunt acum fără putere!

Dar Nădejdea-mi este vie...

Chiar zdrobit de-a mea durere,

Tu-mi eşti Doamne, Bucurie!

Istovit peste măsură

De durere, gârbovit,

Când vrăjmaşii mei, cu ură

Mă-nconjoară, fericit,

Privesc Doamne către Tine

Căci eşti Mântuirea mea!

Spun prin lacrimi şi suspine:

"Facă-se doar Voia Ta!"